Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: eljárási szabálytalanság közjogi érvénytelenséget idéz elõ. Az Alkotmánybíróság a 39/1999. (XII. 21.) AB határozatában
Paragraph Index: 925

3. Az Alkotmánybíróságnak azt kellett vizsgálnia, hogy az Ét. 9. §-ában szabályozott véleményeztetési, észrevételezési eljárás olyan garanciális eljárási szabálya-e az önkormányzati rendeletalkotásnak, amelynek elmaradása közjogi érvénytelenségére vezethet. Az önkormányzati alapjogok közé tartozik a helyi társadalmi viszonyok szabályozása, azaz a helyi önkormányzati jogalkotás. Az önkormányzati rendeletalkotási eljárást – keretjelleggel – törvények szabályozzák, jelen esetben – az Ötv. szabályain túl – az Ét. idézett rendelkezései. A helyi önkormányzat településrendezési és építésügyi szabályozási autonómiája tehát korlátozott, mind a rendeletalkotás tartalma, mind a rendeletalkotási eljárás tekintetében. Az Ét. 6. §-a szerint a helyi építési szabályzat –, amelyet az önkormányzat képviselõ-testülete rendeleti formában fogad el – a településrendezés eszköze, amelyben a testület az országos szabályoknak megfelelõen, az ott megengedett eltérésekkel rendelkezik a település közigazgatási területének felhasználásáról, beépítésérõl, a környezet természeti, táji és épített értékeinek védelmérõl, továbbá meghatározza a telkekhez fûzõdõ sajátos helyi követelményeket, jogokat és kötelezettségeket. Ezen szabályzatok megalkotásánál, illetve – az Ét. 9. § (9) bekezdése értelmében azok – módosításánál is be kell tartani az Ét. 9. §-ában foglalt eljárási rendet. Az Ét. 9. §-a a helyi építési szabályzat megalkotása során széles körû egyeztetési kötelezettséget ró a képviselõ-testületre, s annak keretében az érintett állampolgárok, szervezetek, érdekképviseletek, hatóságok számára véleménynyilvánítási, javaslattételi, észrevételezési lehetõséget biztosít, amelyek garanciális szabályokként

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes